ร็อบ แวน แดม

โรเบิร์ต อเลฮันโดร แซทโควสกี (Robert Alejandro Szatkowski) เกิด 18 ธันวาคม ค.ศ. 1970 เป็นนักมวยปล้ำอาชีพชาวอเมริกันที่รู้จักกันดีในนาม ร็อบ แวน แดม (Rob Van Dam) หรือเรียกกันย่อๆว่า อาร์วีดี (RVD) ซึ่งมีชื่อเสียงโด่งดังในสมาคม ECW, WWE และ TNA ปัจจุบันงานหลักๆ ของเขาคือการทำรายการโทรทัศน์ที่ชื่อว่า อาร์วีดีทีวี ซึ่งเป็นรายการที่บ่งบอกถึงความเป็นตัวของแวน แดม ได้เป็นอย่างดีเลยทีเดียว

เขาคือหนึ่งในนักมวยปล้ำที่มีเอกลักษณ์ที่สุดในประวัติศาสตร์ ด้วยสไตล์เฉพาะตัว ความสามารถรอบด้าน และคาแรกเตอร์สุดผ่อนคลาย ทำให้เขากลายเป็นตำนานของทั้ง ECW, WWE และวงการมวยปล้ำโลกอย่างแท้จริง

 เส้นทางในวงการมวยปล้ำ 
เขาเริ่มอาชีพนักมวยปล้ำในช่วงปลายยุค 1980s โดยได้รับการฝึกฝนจาก The Sheik (ลุงของ Sabu) ซึ่งมีอิทธิพลอย่างมากต่อสไตล์การปล้ำของเขา เขาใช้ชื่อ “Rob Van Dam” จากการที่หลายคนบอกว่าหน้าคล้ายกับดาราแอ็กชัน Jean-Claude Van Damme
RVD สร้างชื่อเสียงจากการใช้สไตล์ผสมผสานระหว่าง เทควันโด, คาราเต้ และลูชาลิเบร พร้อมท่ากายกรรมเสี่ยงตาย เช่น Five-Star Frog Splash และ Van Daminator (เตะเก้าอี้ใส่คู่ต่อสู้กลางอากาศ)

ช่วงปี 1996–2001 เป็นยุคทองของ RVD ในสมาคม ECW เขากลายเป็นซูเปอร์สตาร์ระดับแนวหน้า ด้วยคาแรกเตอร์สุดเท่และลีลาการปล้ำสุดแหวกแนว ถือครองแชมป์ ECW World Television Championship นานกว่า 700 วัน ซึ่งเป็นสถิติที่ยาวที่สุดของสมาคม
ได้รับการยกย่องว่าเป็นหนึ่งในนักมวยปล้ำที่สร้างชื่อให้ ECW โด่งดังระดับประเทศ เขายังเป็นแชมป์แท็กทีม ECW 2 สมัย คู่กับซาบู

หลัง ECW ปิดตัวลง RVD ย้ายเข้าสู่ WWE ในปี 2001 ช่วง Invasion Angle
เขากลายเป็นขวัญใจแฟน ๆ อย่างรวดเร็ว ด้วยสไตล์การปล้ำไม่เหมือนใครและความสามารถเฉพาะตัว คว้าแชมป์ต่างๆ มากมาย เช่น Intercontinental Champion, European Champion, Hardcore Champion, Tag Team Champion

ในปี 2006 ได้เข้าร่วมปล้ำมันนีอินเดอะแบงก์แลดเดอร์แมตช์ในเรสเซิลเมเนีย ครั้งที่ 22 และสามารถคว้ากระเป๋ามาครองได้สำเร็จ ต่อมาได้ขอใช้สิทธิ์ของกระเป๋าชิงแชมป์ WWE กับ จอห์น ซีนา ในอีซีดับเบิลยู วันไนท์สแตนด์ (2006) และก็สามารถคว้าแชมป์ WWE มาครองได้สำเร็จ พร้อมกับการเปิดตัวรายการ ECW ในเครือ WWE พอล เฮย์แมน จึงมอบแชมป์ ECW ให้กับแวน แดมไปครองอีก 1 เส้น ทำให้แวน แดมได้ครองทั้งแชมป์ WWE และแชมป์ ECW พร้อมกันทั้ง 2 เส้นECW on Sci-Fi Network Results - June 27, 2006 อย่างไรก็ตาม RVD ถูกปลดเข็มขัดทั้ง WWE และ ECW ในปี 2006 หลังจากถูกจับข้อหาครอบครองกัญชา ทำให้ต้องพักงานช่วงหนึ่ง

แวน แดมได้เจอกับแรนดี ออร์ตันในวันไนท์สแตนด์ (2007) และเอาชนะได้ในแมตช์จับใส่เตียงพยาบาล ต่อมาได้หมดสัญญาการปล้ำใน WWE และไม่มีการต่อสัญญาแต่อย่างใด ในรอว์ฉลองครบรอบ 15 ปี ร็อบ แวน แดมได้กลับมาและเอาชนะซานติโน มาเรลลาไปได้ เป็นการกลับมาของแวน แดม แบบชั่วคราว

แวน แดมทำเซอไพรส์ให้กับแฟนๆ โดยการกลับมาปล้ำในรอยัลรัมเบิล (2009) หลังจากที่เลิกปล้ำให้กับ WWE ไปเป็นเวลา 2 ปี โดยปล้ำในแมตช์รอยัลรัมเบิล ซึ่งออกมาปล้ำเป็นลำดับที่ 25 แต่ก็ไม่ชนะในแมตช์นี้ และไม่ได้มีการเซ็นสัญญาเพื่อกลับมาปล้ำให้กับ WWE แต่อย่างใด ต่อมาก็ได้สังกัดอยู่ TNA

ใน TNA Impact! (19 เมษายน 2010) ร็อบ แวน แดมสามารถคว้าแชมป์โลก TNA มาได้สำเร็จจากการเอาชนะเอเจ สไตส์ ในศึก TNA Impact! (10 สิงหาคม 2010) ได้ถูกอาบิสทำร้ายจนบาดเจ็บสาหัส ทำให้ต้องหยุดพักการปล้ำเป็นระยะและต้องสละแชมป์ไป

ร็อบ แวน แดม กลับมาในสมาคม WWE อีกครั้ง ในมันนีอินเดอะแบงก์ (2013) ในวันที่ 14 กรกฎาคม 2013 โดยมาเป็นผู้ท้าชิงกระเป๋าสิทธิ์ชิงแชมป์WWE แต่ก็ไม่ได้เป็นผู้ชนะ ในรอว์ 15 กรกฎาคม 2013 ได้เจอกับ คริส เจอริโค สุดท้ายร็อบ แวน แดมก็เป็นฝ่ายเอาชนะมาได้ ถือว่าเป็นเมนต์แรกในรอบ 6 ปี ของ ร็อบ แวน แดม ที่กลับมา WWE

ในรอว์ 26 สิงหาคม 2013 แบรด แมดด็อกซ์ ประกาศว่าถ้าแวน แดมชนะอัลเบร์โต เดล รีโอ เจ้าของแชมป์โลกเฮฟวี่เวท จะได้สิทธิ์ชิงแชมป์ในไนท์ออฟแชมเปียนส์ (2013) สุดท้ายแวน แดมเป็นฝ่ายชนะ และได้สิทธิ์ชิงแชมป์กับเดล รีโอ จากการช่วยเหลือของริคาร์โด โรดรีเกซ โดยขึ้นไปบนโต๊ะผู้บรรยายแล้วทำท่า RVD จนทำให้เดล รีโอ เสียสมาธิ ในไนท์ออฟแชมเปียนส์ แวน แดมไม่สามารถคว้าแชมป์มาได้ ในแบทเทิลกราวด์ แวน แดมได้สิทธิ์ชิงแชมป์โลกเฮฟวี่เวท กับเดล รีโอ อีกครั้ง ในแมตช์ฮาร์ดคอร์ สุดท้าย แวน แดมไม่สามารถคว้าแชมป์มาได้ สัญญาของแวน แดม ที่ทำไว้กับ WWE นั้นมีการจำกัดจำนวนวันที่จะให้เขาทำงานในแต่ละปีเอาไว้ด้วย และ WWE ก็ใช้งาน แวน แดมไปจนเกือบครบจำนวนแล้ว ทำให้จะต้องมีการเขียนบทให้ แวน แดม ต้องหายไปสักระยะ

ในรอว์ 7 เมษายน 2014 ร็อบ แวน แดม ได้กลับมาใน WWE อีกครั้ง โดยเอาชนะ แดเมียน แซนดาว ไปได้ ในเอ็กซ์ตรีมรูลส์ (2014) แวน แดม ได้เจอกับ ซีซาโร และแจ็ก สแวกเกอร์ ในแมตช์ 3 เส้า แบบคัดออก สุดท้ายซีซาโร เป็นฝ่ายชนะไป ในรอว์ 19 พฤษภาคม ได้มีการจัดการแข่งขันในแมตช์ Beat the Clock Challenge ผู้ที่ชนะจะได้ชิงแชมป์อินเตอร์คอนติเนนทัลกับแบด นิวส์ บาร์เร็ตต์ ในคู่แรก บิ๊กอี เอาชนะไรแบ็ก ด้วยเวลา 5:02 ในคู่ที่สอง แวน แดม เอาชนะ อัลเบร์โต เดล รีโอ ด้วยเวลา 4:15 และคู่สุดท้าย ดอล์ฟ ซิกก์เลอร์ เจอกับมาร์ก เฮนรี แต่ทั้งคู่ต่างเอาชนะเวลาที่ แวน แดมทำไว้ไม่สำเร็จ ทำให้ แวน แดม ได้เป็นผู้ท้าชิงอันดับ 1 และขณะที่ แวน แดม กำลังฉลองชัยชนะการแข่งขัน Beat the Clock อยู่นั้น บาร์เร็ตต์ได้ออกมาลอบทำร้าย แวน แดม ก่อนบอกข่าวร้ายกับ แวน แดม ว่าจะไม่มีทางที่จะชนะเขาได้ ในเพย์แบ็ค แวน แดม ก็ไม่สามารถคว้าแชมป์มาได้ ในเดือนสิงหาคม 2014 ร็อบ แวน แดม ได้หมดสัญญากับ WWE และก็ไม่น่าจะมีการต่อสัญญาฉบับใหม่ด้วย โดยแมตช์สุดท้ายได้ปล้ำแพ้ให้กับเซท รอลลินส์ ในสแมคดาวน์ 29 สิงหาคม

ในปี 2021 ร็อบ แวน แดมได้รับการเสนอชื่อเข้าสู่หอเกียรติยศ WWE Hall of Fame

สไตล์และเอกลักษณ์
สไตล์การปล้ำของ RVD เน้นความยืดหยุ่น ความเร็ว และการเตะอันแม่นยำ
ใช้กัญชาอย่างเปิดเผยและเป็นสัญลักษณ์ของ “ความผ่อนคลาย” ในวงการมวยปล้ำ
ฉายา “The Whole F’n Show” มาจากความมั่นใจในความสามารถรอบด้านของตนเอง

ชีวิตส่วนตัว
Rob Van Dam เป็นผู้สนับสนุนกัญชาเพื่อการแพทย์ และเปิดเผยว่าตัวเองใช้เพื่อบรรเทาอาการบาดเจ็บจากอาชีพนักมวยปล้ำ เขายังมีธุรกิจส่วนตัวและมักออกงานแฟนมีตและคอนเวนชันอยู่เสมอ

 ผลงานความสำเร็จ 
All Action Wrestling
 Perth Classic Tournament (2017)https://www.cagematch.net//?id=1&nr=182568
 All Star Wrestling
 ASW North American Heavyweight Championship (1 time)
 American Wrestling Rampage
 AWR Heavyweight Championship (1 time)
 AWR No Limits Championship (1 time)
 Extreme Championship Wrestling
 ECW World Television Championship (1 time)
 ECW World Tag Team Championship (2 times) – with Sabu
 International Wrestling Federation
 IWF Television Championship (1 time)
 National Wrestling Council
 NWC Tag Team Championship (1 time) – with Bobby Bradley
Over The Top Wrestling
OTT No Limits Championship (1 time)
Pacific Coast Wrestling
PCW Heavyweight Championship (1 time)http://www.cagematch.net/?id=1&nr=159838
 Peach State Wrestling
 PSW Cordele City Heavyweight Championship (2 times)
 Pro Wrestling Illustrated
 Comeback of the Year (2001, 2010)
 Most Popular Wrestler of the Year (2001, 2002)
 PWI ranked him 1 of the top 500 singles wrestlers in the PWI 500 in 2002
PWI ranked him #152 of the top 500 singles wrestlers of the "PWI Years"
 South Atlantic Pro Wrestling
 SAPW Tag Team Championship (1 time) – with Chaz Rocco
 Total Nonstop Action Wrestling
 TNA World Heavyweight Championship (1 time)
 TNA X Division Championship (1 time)
 World Wrestling Federation/Entertainment
 WWE Championship (1 times)
 ECW World Championship (1 time)
 WWF/E Intercontinental Championship (6 times)
 WWE European Championship (1 time)
 WWF/E Hardcore Championship (4 times)
 WWE Tag Team Championship (1 time) – with Rey Mysterio
 World Tag Team Championship (2 times) – with Kane (1) and Booker T (1)
 Money in the Bank (2006)
 WWE Hall of Fame (Class of 2021)
 Seventh Grand Slam Champion
 Fifteenth Triple Crown Champion
 Raw X Anniversary - Raw Greatest Matches Award for Tables, Ladders and Chairs 4 from 2002
 World Stars of Wrestling
 WSW World Championship (1 time)

 หมายเหตุ 

 อ้างอิง 

 เชิงอรรถรส 
An interview with Rob Van Dam, conducted by Ken Tuccio (1)
An interview with Rob Van Dam, conducted by Ken Tuccio (2)
http://findarticles.com/p/articles/mi_m0FCO/is_3_2/ai_65858908
Rob Van Dam Radio Interview
Rob Van Dam Interview on World Talk LIVE!
Rob Van Dam interview on The Brutal Truth 
Rob Van Dam interview on Mohr Stories - Jay Mohr podcast 2012-11-02

 แหล่งข้อมูลอื่น 





หมวดหมู่:นักมวยปล้ำอาชีพชาวอเมริกัน
หมวดหมู่:นักแสดงภาพยนตร์อเมริกัน
หมวดหมู่:รายชื่อสมาชิกของเดอะแอไลแอนซ์ (มวยปล้ำอาชีพ)
หมวดหมู่:รายชื่อสมาชิกของอีซีดับเบิลยูออริจินัล
หมวดหมู่:บุคคลจากแบตเทิลครีก
หมวดหมู่:ผู้เข้าสู่หอเกียรติยศดับเบิลยูดับเบิลยูอี
หมวดหมู่:หอเกียรติยศและพิพิธภัณฑ์มวยปล้ำอาชีพ